חיוטין אדריכלים

בניין מעבדות [[ביוטכנולוגיה באוניברסיטת בן-גוריון בתכנון האדריכלים ברכה ומיכאל חיוטין]]
בניין הסנאט באוניברסיטת בן-גוריון
[[הגלריה האוניברסיטאית לאמנות ע"ש גניה שרייבר]]
חיוטין אדריכלים הוא משרד אדריכלים ישראלי המתמחה בתכנון מבני ציבור. המשרד, השוכן בגבעתיים, הוקם על ידי בני-הזוג ברכה ומיכאל חיוטין בשנת 1978. הוא מרבה להשתתף בתחרויות, שברבות מהן אף זכה בפרס ראשון ושני. עבודתם של חיוטין אדריכלים גם זכתה לאותות הוקרה, לרבות פרס א.מ.ת למצוינות באדריכלות (לברכה חיוטין, 2020), אות האדריכלות על תכנון מבנה ציבור ופרס מפעל חיים מטעם עמותת האדריכלים (2018), ושלושה פרסי רכטר: בשנת 1996 על תיאטרון גבעתיים, בשנת 2007 על היכל המשפט חיפה ובפעם השלישית בשנת 2018 על בניין האקדמיה ע"ש פולונסקי במכון ון ליר בירושלים.

==מקימי המשרד==
מיכאל חיוּטין נולד בשנת 1941 בעיר וילנה ובשנת 1948 עלה לישראל. למד הנדסת בנין ואדריכלות בטכניון, והשלים את הדוקטורט שלו בלימודים טכניים בשנת 1975.

ברכה חיוטין נולדה ברעננה בשנת 1947. ב-1972 סיימה לימודי אדריכלות בטכניון ולאחר מכן השתלבה במשרדם של האדריכלים אורה ויעקב יער, שם עבדה, בין השאר, על תוכנית שכונת "נווה כפיר" בדרום תל אביב. בין השנים 1973–1977 עבדה במשרדו של האדריכל רם כרמי.

בני הזוג פתחו את משרדם המשותף בשנת 1978. המשרד מתמחה במבני ציבור, חלקם מבני אקדמיה וחלקם מבנים עירוניים. לאורך השנים ניגשו לתחרויות אדריכלים רבות, שבחלקן זכו בפרסים לרבות פרסים ראשונים לביצוע. בשנת 2018 זכו בני הזוג בפעם האחרונה במשותף בתחרות שארגנה עיריית ירושלים לתכנון חידוש כיכר ספרא וסביבתה הקרובה. חודשים ספורים לאחר מכן, ב-16 במרץ 2019, נפטר מיכאל חיוטין ממחלה קשה. המשרד ממשיך לפעול בראשותה של ברכה חיוטין, בשם "חיוטין אדריכלים".

==פרויקטים נבחרים==
*הגלריה האוניברסיטאית לאמנות ע"ש גניה שרייבר, אוניברסיטת תל אביב (בשיתוף דן איתן), 1988
*מתחם בית ראשונים, גבעתיים, 1992
*220 יח"ד, רעות, 1994
*תיאטרון גבעתיים, 1996
*מוזיאון מאנה כץ, חיפה, פרס ראשון בתחרות, 2000 (לא בוצע)
*בניין הסנאט, אוניברסיטת בן-גוריון בנגב, 2002
*היכל המשפט חיפה, פרס ראשון בתחרות, 2004
*כיכר דייכמן, אוניברסיטת בן-גוריון בנגב, 2006
*מוזיאון הסובלנות, ירושלים (האדריכלים התפטרו לפני ביצוע), 2010
*בית הסטודנט ע"ש האטר, אוניברסיטת חיפה, 2010
*בניין האקדמיה ע"ש פולונסקי, קמפוס מכון ון ליר, 2014
*בניין מעבדות ביוטכנולוגיה, אוניברסיטת בן-גוריון, 2015
*חידוש כיכר ספרא, ירושלים, מקום ראשון בתחרות (בשיתוף דניאל שטרסבורגר, לא בוצע), 2018

==פרסומים נבחרים==

* Architecture For Justice: The Haifa Courthouse (מוזיאון תל אביב לאמנות, שנת 2006)
*זה בתהליך3X: חיוטין אדריכלים (זהזהזה גלריה לאדריכלות, שנת 2007)
* אדריכלות החברה האוטופית: קיבוץ ומושב (הוצאת מאגנס, שנת 2010)
* מחזון למציאות: אדריכלות באוניברסיטת בן-גוריון בנגב 2006-1990 (הוצאת אוניברסיטת בן-גוריון בנגב, שנת 2010)
* Chyutin Architects 1980-2010 (הוצאת ABC, שנת 2012)

בנפרד מעבודתו במשרד האדריכלים, מיכאל חיוטין גם פרסם מחקרים רבים על הממדים התאולוגיים, הפוליטיים והאסתטיים של ספרות המקרא והבית השני<ref></ref>.
==קישורים חיצוניים==
* 
*
* 
* 
* 
*
*
* 
*נועה רושובסקי, [http://www.archijob.co.il/archijob_news/one_news.asp?IDNews=6647#.YCPAFOgzbIU ראיון עם ברכה חיוטין מ"חיוטין אדריכלים"], ארכיג'וב, 3 ביולי 2018
* 
*אודיה לורן בלקין, [https://www.legit.co.il/אדריכלות/ברכה-חיוטין-מדברת-על-הדרך-עם-מיכאל-ומסת/ ברכה חיוטין מדברת על הדרך עם מיכאל ומסתכלת קדימה על השנה החדשה], באתר Legit, 26 בספטמבר 2019
*

==הערות שוליים==

קטגוריה:אדריכלים ישראלים
קטגוריה:זוכי פרס רכטר
קטגוריה:מחברי ספרי עיון ישראלים